Diamantina
Diamantina (port. Diamantina) – miestas rytų Brazilijoje, Minas Žeraiso valstijoje, 292 km į šiaurę nuo Belo Horizontės. Įsikūręs 1114 m aukštyje virš jūros lygio, greta Žekitinjonjos upės. 44,7 tūkst. gyventojų (2006 m.). Verčiamasi daugiausia žemės ūkiu, turizmu. Diamantinoje yra išlikęs XVIII–XIX a. senamiestis, su turtinga baroko architektūra. 1999 m. jis įtrauktas į UNESCO pasaulio paveldo sąrašą.